Նախագիծ 5

**Ո Ր Ո Շ ՈՒ Մ**

«\_\_\_\_ » \_\_\_\_\_\_\_\_\_\_\_\_\_ 2019 թվականի N \_\_\_\_\_

**ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԸ` ՇԱՀՈՒՄՅԱՆ ՓՈՂՈՑԻ ԹԻՎ 31 ՇԵՆՔԻ ԹԻՎ 2 ԲՆԱԿԱՐԱՆԸ ԱՆՀԱՏՈՒՅՑ /ՆՎԻՐԱՏՎՈՒԹՅԱՆ ԿԱՐԳՈՎ/ ՕՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21)-րդ կետով, Հայաստանի Հանրապետության քաղաքացիական օրենսգրքի 594-րդ հոդվածի 1-ին կետով, «Անշարժ գույքի գնահատման գործունեության մասին» ՀՀ օրենքի 8-րդ հոդվածի 1-ին կետով և հաշվի առնելով համայնքի ղեկավարի առաջարկությունը, ***համայնքի ավագանին*** ***ո ր ո շ ու մ է.***

1. Համայնքային սեփականություն համարվող գույքը, Կապան համայնքի Շահումյան փողոցի թիվ 31 շենքի թիվ 2 բնակարանը /անշարժ գույքի նկատմամբ իրավունքների պետական գրանցման վկայական թիվ 14082019-09-0056/ անհատույց /նվիրատվության կարգով/ օտարել այն զբաղեցնող և փաստացի տիրապետող անձին`

 Աննա Գրիգորի Գրիգորյանին:

1. Առաջարկել նվիրառուին՝ ապահովել սեփականության իրավունքի պետական գրանցման համար անհրաժեշտ գործառույթների և դրանց հետ կապված ծախսերի կատարումը:
2. Սույն որոշումից բխող գործառույթներն իրականացնել ՀՀ օրենսդրությամբ սահմանված կարգով:

ՀԻՄՆԱՎՈՐՈՒՄ

«ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԸ` ՇԱՀՈՒՄՅԱՆ ՓՈՂՈՑԻ ԹԻՎ 31 ՇԵՆՔԻ ԹԻՎ 2 ԲՆԱԿԱՐԱՆԸ ԱՆՀԱՏՈՒՅՑ /ՆՎԻՐԱՏՎՈՒԹՅԱՆ ԿԱՐԳՈՎ/ ՕՏԱՐԵԼՈՒ ՄԱՍԻՆ» ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Նշված բնակարանը դեռևս 1989 թվականից քաղգործկոմի որոշմամբ տրամադրվել է Աննա Գրիգորյանի ընտանիքին /մորը, իրեն, իր երկու որդիներին և քրոջը/: Մոտ 2010 թվականից սկսած նշված բնակարանը համայնքից նվիրատվությամբ ստանալու համար քույրերի մոտ վեճ է սկսվել, որը 2014 թվականից տեղափոխվել է դատարան: 2019 թվականին ընդունվել է վճռաբեկ դատարանի որոշում, որի համաձայն ընդհանուր իրավասության դատարանի 2018թ. վճիռը /որով մերժվել է դիմումատուի քրոջ հայցը՝ բնակարան մուտք գործելու և բնակվելու, բնակարանը օգտագործելու խոչընդոտող արգելքը վերացնելուն պարտավորեցնելու պահանջի մասին/ թողնվել է ուժի մեջ:

1989թ-ից մինչ այժմ Ա. Գրիգորյանը իր որդիների հետ /որդիները պաշտոնապես հրաժարվել են բնակարանի նկատմամբ իրենց իրավունքներից/ փաստացի բնակվել է նշված հասցեում

Նախագծի ընդունման նպատակն է բավարարել քաղաքացու խնդրանքը:

ՏԵՂԵԿԱՆՔ

«ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԳՈՒՅՔԸ` ՇԱՀՈՒՄՅԱՆ ՓՈՂՈՑԻ ԹԻՎ 31 ՇԵՆՔԻ ԹԻՎ 2 ԲՆԱԿԱՐԱՆԸ ԱՆՀԱՏՈՒՅՑ /ՆՎԻՐԱՏՎՈՒԹՅԱՆ ԿԱՐԳՈՎ/ ՕՏԱՐԵԼՈՒ ՄԱՍԻՆ» ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԿԱՊԱՆ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

 Կապան համայնքի ավագանու որոշման նշված նախագծի ընդունման կապակցությամբ Կապան համայնքի բյուջեում եկամուտների էական ավելացում կամ նվազեցում չի նախատեսվում: